'बागबान' एक्ट्रेस आरजू गोवित्रिकर ने लगाया मारपीट का आरोप, पति बोला- 'क्राइम शो का रिहर्सल कर रहा था...'  
बागबान एक्ट्रेस ने दर्ज की शिकायत
पति के खिलाफ लगाया घरेलू हिंसा का आरोप
सबूत में दी CCTV फुटेज
आरजू गोवित्रिकर (Arzoo Govitrikar) को अमिताभ बच्चन और हेमा मालिनी की फिल्म 'बागबान' (Baghban) से पहचाना जाता है. उन्होंने टीवी के कई शोज में भी काम किया है. मुंबई मिरर की वेबसाइट के मुताबिक आरजू गोवित्रिकर कथित तौर पर अपने व्यवसायी पति सिद्धार्थ सबरवाल (Siddharth Sabharwal) के खिलाफ घरेलू हिंसा का मामला दर्ज कराया है. आरजू गोवित्रिकर (Arzoo Govitrikar) ने शिकायत में आरोप लगाया कि पति सिद्धार्थ सबरवाल शराब के नशे में मारपीट की और उन्होंने घटना की कथित तौर पर सीसीटीवी फुटेज भी उपलब्ध करवाई. इसके अतिरिक्त मुंबई रिपोर्ट ने जब सिद्धार्थ सबरवाल (Siddharth Sabharwal) से बात की तो उन्होंने कहा, 'गोवित्रिकर ने एक क्राइम शो के रिहर्सल के बहाने थप्पड़ मारने के लिए कहा था.' उन्होंने आगे कहा, 'मैं सही जगह पर इन आरोपों का जवाब दूंगा.'
आरजू गोवित्रिकर (Arzoo Govitrikar) ने सबरवाल पर सुबह करीब 4 बजे उन्हें बाथरूम में घसीटने और उनपर हमला करने का आरोप लगाया है. मुंबई मिरर के रिपोर्ट के मुताबिक फरवरी में कथित तौर पर हमला हुआ था, जिसके बाद गोवित्रिकर वर्ली अपार्टमेंट में शिफ्ट हो गईं. आरजू गोवित्रिकर की बहन मशहूर एक्ट्रेस मॉडल अदिति गोवित्रिकर (Aditi Govitrikar) हैं, जिन्होंने '16 दिसंबर', 'पहेली' और 'भेजा फ्राई 2' फिल्म में काम किया है. आरजू गोवित्रिकर (Arzoo Govitrikar) ने सिद्धार्थ सबरवाल (Siddharth Sabharwal) से साल 2010 में शादी की थी और दोनों का 5 साल का एक लड़का आशमन भी है.
 
A post shared by Arzoo Govitrikar (@arzoogovitrikarr) on Jul 2, 2017 at 9:02am PDT
 
मुंबई मिरर ने एक रिपोर्ट में बताया कि मंगलवार को आरजू गोवित्रिकर (Arzoo Govitrikar) ने सिद्धार्थ सबरवाल के खिलाफ वर्ली पुसिल स्टेशन पर एक नई शिकायत दर्ज की है. जिसमें यह कहा गया है कि आशमन को सिद्धार्थ ने अपने पास रख रहा है. इस दौरान वह अपनी बहन अदिति और उनके दोस्त आशीष चौधरी के साथ पहुंची थीं. मुंबई मिरर ने जब इस मसले पर बात करना चाही तो अदिति गोवित्रिकर (Aditi Govitrikar) ने कहा, 'इस व्यक्तिगत मसले पर कोई बात नहीं करना चाहती.' 
'बागबान' के अलावा आरजू गोवित्रिकर ने 'मेरे बाप पहले आप' जैसी फिल्म में भी काम कर चुकी हैं. इतना ही नहीं, टीवी शो 'नागिन' और 'एक लड़की अनजानी सी' में भी आरजू ने काम किया है.